### Projekts

LATVIJAS REPUBLIKAS MINISTRU KABINETS

2012.gada Noteikumi Nr.

Rīgā

**Grozījumi Ministru kabineta 2004. gada 17. februāra noteikumos Nr. 92 „Prasības virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei”**

Izdoti saskaņā ar

Ūdens apsaimniekošanas likuma

20.panta trešo daļu un

22.panta piekto daļu

Izdarīt Ministru kabineta 2004. gada 17. februāra noteikumos Nr. 92 „Prasības virszemes ūdeņu, pazemes ūdeņu un aizsargājamo teritoriju monitoringam un monitoringa programmu izstrādei” (Latvijas Vēstnesis, 2004, 30.nr.; 2009, 73.nr.; 2010, 127.nr.) šādus grozījumus:

1. Aizstāt visā noteikumu tekstā vārdus „Vides ministrija” ar vārdiem „Vides aizsardzības un reģionālās attīstības ministrija” attiecīgā locījumā un vārdus „vides ministrs” ar vārdiem „vides aizsardzības un reģionālās attīstības ministrs” attiecīgā locījumā.
2. Papildināt noteikumu 3. punktu aiz vārda „ministrijas” ar vārdiem „(turpmāk – ministrija)”.
3. Aizstāt 11. punktā vārdus „upes sateces baseina apsaimniekošanas plānu” ar vārdiem „upju baseinu apgabala apsaimniekošanas plānu (turpmāk – apsaimniekošanas plāns)”.
4. Papildināt noteikumu 18.34. apakšpunktu aiz vārda „norāda” ar vārdiem „un pamato”.
5. Izteikt 22.1.3. apakšpunktu šādā redakcijā:

„22.1.3. konstatētu katru pazemes ūdeņu kvantitatīvā stāvokļa izmaiņu tendenci, identificētu visas ievērojamas un stabilas augšup­ejošas tendences, kas ir statistiski un videi nozīmīgs piesārņojošo vielu, piesārņojošo vielu grupu vai piesārņojuma rādītāju koncentrācijas pieaugums pazemes ūdensobjektā vai objektu grupā antropogēnās darbības ietekmē, ko ir nepieciešams novērst vai samazināt atbilstoši šo noteikumu 40. punkta nosacījumiem (turpmāk – augšup­ejoša tendence), kā arī noteiktu punktu, kurā jāuzsāk pasākumi attiecīgās augšupejošās tendences novēršanai vai samazināšanai (turpmāk – sākumpunkts);”

1. Izteikt 22.3. apakšpunkta ievaddaļu šādā redakcijā:

„22.3. pazemes ūdensobjektos, kuros konstatēts risks nesasniegt izvirzītos vides kvalitātes mērķus (turpmāk – riska pazemes ūdensobjekti), nodrošina tādu monitoringa staciju blīvumu, vietas izvēli un paraugu ņemšanas biežumu, lai varētu novērtēt ūdens ieguves un mākslīgas pazemes ūdeņu krājumu papildināšanas ietekmi uz pazemes ūdeņu līmeni un, identificējot augšupejošo tendenci, ar to būtu pietiekami, lai:”

1. Izteikt 22.3.1. un 22.3.2. apakšpunktu šādā redakcijā:

„22.3.1. pamatojoties uz iegūto informāciju, precīzi un ticami atšķirtu augšupejošo tendenci no dabiskās izcelsmes svārstībām;

22.3.2. laikus noteiktu augšupejošo tendenci un veiktu pasākumus, lai novērstu vai mazinātu pazemes ūdeņu kvalitātes būtisku pasliktināšanos;”

1. Izteikt 40. punktu šādā redakcijā:

„40. Lai pakāpeniski samazinātu pazemes ūdeņu piesārņojumu, tai skaitā mainītu augšupejošas tendences, kas rada būtisku kaitējuma risku ūdens ekosistēmu vai sauszemes ekosistēmu kvalitātei, cilvēku veselībai vai ūdens vides izmantošanai pašlaik vai nākotnē, un novērstu ūdens kvalitātes pasliktināšanos riska pazemes ūdensobjektos, kā arī ņemot vērā konkrētajam ūdensobjektam izvirzītos vides kvalitātes mērķus, centrs veic šo noteikumu [38.1.apakšpunktā](http://www.likumi.lv/doc.php?id=84753#p38) minētos uzdevumus, pārskata pasākumu programmas, kā arī:

40.1. pamatojoties uz monitoringā iegūto informāciju, identificē tos pazemes ūdensobjektus vai ūdensobjektu daļas, kur jāveic pasākumi augšupejošas tendences maiņai. Apsaimniekošanas plānā noteiktās atbildīgās institūcijas pasākumus uzsāk, ja piesārņojošās vielas koncentrācija sasniedz 75 procentus no vides kvalitātes normatīva vai robežvērtības, kas noteikta atbilstoši normatīvajiem aktiem par pazemes ūdens resursu apzināšanas kārtību un kvalitātes kritērijiem. Katram riska pazemes ūdensobjektam sākumpunkta vērtības nosaka reizi sešos gados, izstrādājot apsaimniekošanas plānu. Viena apsaimniekošanas plāna aptvertajā laika posmā sākumpunkta vērtības nemaina. Pasākumus pieļaujams uzsākt arī citā laikā, ja:

40.1.1. attiecīgos pasākumus ir ekonomiski izdevīgāk veikt pirms piesārņojošo vielu koncentrācija sasniedz 75 procentus no vides kvalitātes normatīva vai robežvērtības;
40.1.2. piesārņojošās vielas koncentrācijas novērtēšanai izmantotās analīzes metodes noteikšanas robeža neļauj precīzi noteikt 75 procentus no minētās  vielas vides kvalitātes normatīva vai robežvērtības, un tāpēc ir jāizvēlas cits sākumpunkts nekā noteikts šo noteikumu 40.1.apakšpunktā;
40.1.3. augšupejošās tendences izmaiņu ātrums liecina, ka vēlāka pasākumu uzsākšana joprojām nodrošinās iespēju ekonomiski visizdevīgākā veidā novērst vai samazināt pazemes ūdeņu kvalitātes būtisku pasliktināšanos un netiks aizkavēta konkrētam ūdensobjektam izvirzīto vides kvalitātes mērķu sasniegšana;

40.1.4. darbībām, uz kurām attiecas normatīvais akts par **ūdens un augsnes aizsardzību no lauksaimnieciskās darbības izraisīta piesārņojuma ar nitrātiem, sākumpunktu nosaka, ņemot vērā minētajā normatīvajā aktā noteikto nitrātu koncentrāciju un atbilstoši Ūdens apsaimniekošanas likumam noteiktos vides kvalitātes mērķus;**

40.2. nosakot augšupejošas tendences piesārņojošām vielām, kas ir gan sastopamas dabā, gan rodas antropogēnas darbības rezultātā, atbilstoši Ūdens apsaimniekošanas likumam izstrādātajos apsaimniekošanas plānos 2010. – 2015.gadam, izmanto informāciju par šādu vielu bāzes līmeni, kas ir šo vielu koncentrācijas vidējā vērtība, kura iegūta, īstenojot atbilstoši minētajam likumam izstrādāto ūdens stāvokļa monitoringa programmu, kā arī pirms minētās monitoringa programmas uzsākšanas apkopotos datus. Augšupejošās tendences maiņu centrs pierāda ar statistiski pamatotiem datiem, kas iegūti šo noteikumu 22.3., 22.4, 22.5 un 22.6. apakšpunkta nosacījumiem atbilstoša monitoringa gaitā.”

1. Izteikt 41.punktu šādā redakcijā:

„41. Kopsavilkumu par šo noteikumu 38.1.2.apakšpunktā minētā novērtējuma rezultātiem iekļauj apsaimniekošanas plānā reizi sešos gados.”

Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vīza:

Valsts sekretārs A.Antonovs

20.11.2012., 17:48

729

I.Teibe, 67026574, iveta.teibe@varam.gov.lv

T.Jansone, 67026561, tatjana.jansone@varam.gov.lv